Irina Errusiakoa

Irina Aleksandrovna Errusiakoa (errusieraz: Ирина Александровна Романова; San Petersburgo, Errusiar Inperioa, 1895eko uztailaren 15a – Paris, Frantzia, 1970eko otsailaren 26a) errusiar printzesa izan zen, Alexandro Mikhatxovitx Aristovitx dukearen eta Xenia Aleksandrovna Errusiako Dukesa Handiaren alaba bakarra zen, Nikolas II.a Errusiakoaren iloba eta Feliks Jusupov-en emaztea.

 Bizitza 

 Familia 
ezkerrera|thumb|300x300px|Irina Aleksandrovna printzesa bere familiarekin.
Alexandro Mikhailovitx «Sandro» Duke Handiaren eta Xenia Aleksandrovna Errusiako Dukesa Handiaren alaba bakarra zen; azken tsarraren iloba ere bazen, Nikolas II.a Errusiakoaren amaren aldetik, eta Nikolas I.a Errusiako tsarraren ondorengoa aitaren aldetik. 

Haurtzaro lasaiaren ostean, 1914ko otsailaren 22an, Feliks Jusupov printzearekin ezkondu zen, Errusiar Inperioko aberastasun handienaren oinordekoarekin. Komenentziazko ezkontza izan zen, zeinetan berak odol inperiala jartzen baitzuen, eta senarrak bere fortuna eskerga. Hala ere, bikoteak batasun handia izan zuen, nahiz eta gerora gorabehera asko bizi izan zituzten. Batasun horretatik jaio zen Irina Felixovna Jusupova, 1983an hil zena. 

1916ko abenduaren 16tik 17rako gauean Grigori Rasputin errusiar mistikoa bere etxera joan zen, San Petersburgoko Moika jauregira, hura ezagutzera, Feliks printzeak gonbidatuta. Egia esan, Irina ez zegoen gonbidapenaren jakinaren gainean, eta Krimean zegoen une hartan. Monjea Printzeak jarritako tranpan erori zen.  

Rasputinen hilketaren ondoren, tsarrak, krimenak eragindako suminduraren aurrean, ezin izan zion bere senideari erbestea baino zigor gogorragorik ezarri, familia inperialaren erreguak zirela eta. Honek Jusupov-tarrak heriotzatik salbatu zituen, ziur aski Errusiar Iraultzan aurkituko zituztenak, beste Romanov askok bezala.

Parisko erbestean, printzeak moda-diseinuko Irfe etxea ireki zuen (Irina eta Felixen kontrakzioa). Urte batzuk geroago, Metro-Goldwyn-Mayerren aurkako prozesu judiziala hasi zuen, Rasputin eta enperatriza filmean monjearen maitalea eta emakume gaiztotzat hartu zelako. Epaiketa irabazi zuen, eta horrek 2 milioi dolar inguru eman zizkion.

Irina Aleksandrovna Parisen hil zen, Frantzian, 1970eko otsailaren 26an, 74 urte zituela. Gaur egun, Sainte-Geneviève-des-Boiseko hilerrian daude haren gorpuzkiak.

 Ohorezko goraipamenak 

 Santa Katalina Ordenako (Errusiar Inperioa) gurutze handiko dama.

 Erreferentziak  

 Kanpo estekak 
 "Letters of the Tsaritsa to the Tsar 1914-1917 at Alexander Palace.org

Kategoria:Sanpetersburgotarrak
Kategoria:Parisen hildakoak
Kategoria:Printzesak